പൂവാര് പഞ്ചായത്ത് സമിതി പുനഃസംഘടിപ്പിച്ചു പൂവാര്: നെയ്യാറ്റിന്കര ജില്ലാരൂപീകരണ സമിതിയുടെ ഭാഗമായുള്ള പൂവാര് പഞ്ചായത്ത് സമിതി പുനഃസംഘടിപ്പിച്ചു. പഞ്ചായത്ത് സമിതി ചെയര്മാനായിരുന്ന അരുമാനൂര് കെ. ബാഹുലേയന്റെ നിര്യാണത്തെത്തുടര്ന്ന് ചേര്ന്ന സമിതി പഞ്ചായത്ത് യോഗത്തില് കേന്ദ്ര ജനറല് സെക്രട്ടറി അഡ്വ. ആര്.ടി.പ്രദീപ്, ഉന്നതാധികാര സമിതി അംഗം ആര്. ചന്ദ്രശേഖരന്, കാഞ്ഞിരംകുളം മണ്ഡലം സമിതി അംഗങ്ങളായ അഡ്വ.എസ്.എസ്.അജിത്കുമാര്,അഡ്വ.വി.സന്തോഷ് കുമാര് എന്നിവര് പങ്കെടുത്തു. ഭാരവാഹികളായി ജാഫര് പി.പൂവാര് ചെയര്മാന്,അരുമാനൂര് കെ.വി.ഹരികുമാര് ജനറല് സെക്രട്ടറി,സുജിത്ത് കുമാര്,ഹസന് കണ്ണ് വൈസ് ചെയര്മാന്മാര്,എ.അലി,കെ.അശോകന്,നജുമുദീന് സെക്രട്ടറിമാര്, എസ്.അഹമ്മദ് ഖാന് ട്രഷറര് എന്നിവരടങ്ങിയ 15 അംഗ സമിതിക്ക് രൂപം നല്കി. 18ന് വൈകിട്ട് പൂവാര് ജംഗ്ഷനില് ബാഹുലേയന് അനുസ്മരണ സമ്മേളനം നടത്താനും ജില്ലയ്ക്ക് ഒരൊപ്പ് എന്ന കാമ്ബയിന്റെ പ്രചാരണ പ്രവര്ത്തനം സജീവമാക്കാനും തീരുമാനിച്ചതായി ചെയര്മാന് ജാഫര് പി. പൂവാര് അറിയിച്ചു.